Tamim bin Hamad Al Thani

Tamim bin Hamad Al Thani (; s. 3. kesäkuuta 1980) on Qatarin emiiri. Hän on toiminut emiirinä vuodesta 2013, kun hänen isänsä Hamad ibn Khalifa Al Thani luopui vallasta 61-vuotiaana. Tämä on harvinaista Persialahden alueella, missä hallitsijat yleensä pysyvät vallassa kuolemaansa asti.

Tamim kävi koulunsa Englannissa, Dorsetissa ja jatkoi isänsä tavoin Sandhurstin sotilasakatemiassa. Hän valmistui 1998 ja palveli sen jälkeen Qatarin armeijassa, jossa nousi varaylipäälliköksi vuonna 2009.

Tamim Al Thani on merkittävä urheiluvaikuttaja. Hänet valittiin helmikuussa 2002 KOK:n jäseneksi.

Ensimmäisinä vuosina valtaan noustuaan Tamim Al Thani keskittyi  edeltäjäänsä enemmän kotimaan asioihin. Hän on pyrkinyt parantamaan virkakoneiston täsmällisyyttä ja ammattitaitoisuutta.

2020-luvulla emiiri on tavoitellut nousua kansainvälisen politiikan keskeiseksi välittäjäksi. Vuonna 2024 hän pyrki edistämään rauhanneuvotteluja Ukrainassa sekä tulitaukoa Gazassa, ja tapasi siksi useita maailman johtajia kuten Joe Bidenin ja Vladimir Putinin.

 Kunnianosoituksia 

 55x55px Etelän Ristin ritarikunta (Brasilia, 2021)
 55x55px Tšadin kansallinen ritarikunta (Tšad, 2022)
 55x55px Ansioritarikunta (Ecuador, 2018)
 55x55px Kunnialegioona (Ranska, 2010)
 55x55px Italian tasavallan ansioritarikunta (Italia, 2007)
 55x55px Mubarak Suuren ritarikunta (Kuwait, 2013)
 55x55px Omanin ritarikunta (Oman, 2021)
 55x55px Perun auringon ritarikunta (Peru, 2014)
 55x55px Isabella Katolilaisen ritarikunta (Espanja, 2022)

 Lähteet 

 Aiheesta muualla 

Luokka:Qatarin emiirit
Luokka:Al Thanin suku
Luokka:Kansainvälisen olympiakomitean jäsenet
Luokka:Vuonna 1980 syntyneet
Luokka:Elävät henkilöt